Skjold_navn_lille_4f

**HAVNERÅDSMØDE**

**10. oktober 2023 kl. 17:00-19:30**  
**PRÆSTØ SEJLKLUB - DAMBÆKS HAVEHUS  
FJORDSTIEN 1, 4720 PRÆSTØ**

**REFERAT**

Deltagere:   
Anders J Andersen, Ronni Lykkehus, Simon Zachodnik, Rasmus Evind, Keld Larsen (Klintholm), Henrik Petersen (Stege), Thor Simony (Hårbølle), Line Willum (Bogø), Jørgen Rasmussen (Kalvehave), Niels Mikkelsen (Vordingborg Nordhavn), Kirsten Guntofte (Masnedsund).  
Vordingborg Kommune, Anja Valhøj, Betina Nymand, Simon Lohse.

Afbud:  
Thor Simony, Ronni Lykkehus.

1. **Velkommen / Anders***-Anders Andersen bød velkommen og informerede om, at næstformanden fremadrettet deltager i forberedelsesmøde til Havnerådsmødet. Fremadrettet vil referat udarbejdes og godkendes under mødet.*
2. **Sæson 2023 / Havneteam**  
   Havneteamet giver en orientering om sæsontal for de otte lystbådehavne. Hvordan er det gået med sejlere, autocampister, events m.m.  
   På trods af vejret i sommeren 2023, så ser sæsonens tal ved udsendelse af dagsorden fornuftige ud. Sæsontal forventes at blive uploadet, hvor dagsorden forefindes inden mødet afholdes.   
   *-Sæsonens tal blev gennemgået. Samlet ligger havnene 3 % under sidste års tal, som tilskrives vejret. Rabatordningen tilskrives, at sæsontallene næsten overholdes. Der er 3000 der har anvendt rabatordningen. Autocampertallene er stagneret, som der kan være forskellige årsager til. Prisen for en autocamperplads nedsættes i 2024 til 220 kr.   
   Der arbejdes aktivt med udvikling af autocampersegmentet.*
3. **Økonomi / Anders og Havneteam**  
   Der gives en status på den aktuelle økonomiske situation i Vordingborg Kommune og på havneområdet.  
   - *Indkøbs- og ansættelsesstoppet har haft effekt og for nuværende forventes det, at stoppet ophæves fra årsskiftet.   
   Økonomirapporteringen viser, at Vordingborg Kommune pt kommer i mål med et budget i balance. Havnene afleverer, som det ser ud nu, et mindreforbrug til kassen på 421.000kr.  
   Indtægten fra hotelskibet, som ikke er anvendt, overføres til den samlede kasse. Det forventes at kontrakten med hotelskibet forlænges.   
   Anlægsmidler for 2023 – en million anvendes på projektering. Resterende anvendes på oprensning og asfaltering af mole i Klintholm Havn. Klintholm Havn prioriteres først til oprensning, arbejdet forventes udført i 2023.  
   Det samlede budget blev gennemgået på mødet og udsendes sammen med referatet.*
4. **El og El-standere / Havneteam**Gruppen af sejlere i Havnerådet har ønsket, at der gives en status på el-standere og på økonomien omkring afregning af el og ”opsparing” til nye el-løsninger, hvor indtægter fra el bliver i havnens økonomi, som det er besluttet. På mødet gennemgås status.   
   - *Der kan først gives en endelig status, når alle el-kabler er afregnet. Pengene fra salg af el forbliver på havneområdet til indkøb og forbedring af el-nettet. Der er indkøbt el-kabler for 75.000 kr. Punktet sættes på dagsordenen til Havnerådsmødet i januar 2024, hvor også kw oplyses.  
   Havnerådet er enige om, at elkabler er en rigtig beslutning.*
5. **Kommende lånoptagning / Anja**  
   Der gives en orientering om den fremadrettet proces. Herunder spørgsmål fra sejlermedlemmerne i Havneområdet om investeringsplan.  
   Investeringsplanen er politisk besluttet for den kommende årrække. Opgaveliste fra sidste møde er vedlagt dagsorden, se bilag 1.   
   -*Den investeringsplan der arbejdes efter, er den der blev politisk besluttet i foråret 2023. Anja orienterede om processen for kommende lånoptagning og fondssøgning. Indledende øvelser er påbegyndt.*

*Der efterspørges en Q&A, som rådsmedlemmerne kan anvende til havnenes brugere.   
Medlemmerne fremsender spørgsmål de møder til Havneteamet, som sammensætter information til brugerne.*

1. **Årsmøde**I forbindelse med vedtagelsen af Strategiplanen for Vordingborg Kommunes havne er det besluttet, at der hvert år skal afholdes et årsmøde for brugerne af havnene. Debat om hvordan og hvornår denne skal faciliteres?  
   Se side 5: <https://dagsordner.vordingborg.dk/vis/pdf/bilag/ae21888e-ea02-4082-8ed7-dee6c8235928/?redirectDirectlyToPdf=false>  
   *-Oplægget i strategiplanen er, at alle brugere på havnene inviteres til det årlige årsmøde. Havneteamet foreslog at årsmøde 2023 anvendes til workshop omkring lånoptagning og fundraising, hvilket Havnerådet bakkede op om. Årsmødet forventes afholdt sidst i november 2023.*
2. **Vedtægter / Havneteam**  
   I forbindelse med vedtagelsen af strategiplanen har det været nødvendigt at udarbejde nye vedtægter for Havneudvalg og Havneråd. Vedtægterne var i foråret 2023 i høring i Havneråd, Havneudvalg, citymanager og turismeorganisation. På Havnerådsmøde den 06.06.23 blev vedtægterne debatteret. Herefter er vedtægterne tilpasset efter drøftelsen i Havnerådet og er herefter sendt i høring i havneudvalgene, citymanager og turismeorganisation. Inden vedtægterne sendes til politisk behandling behandles de på Havnerådsmødet 10.10.23.  
   *- Møn- og Sydsjællands Turistforening stillede spørgsmålstegn ved, at formandsposten i havneudvalgene, bortset fra Klintholm, tilgår sejlklubben uden valg. Forskellige synspunkter blev fremført. Det førte ikke til ændringer af vedtægterne.   
   Møn- og Sydsjællands Turistforening ønsker mulighed for deltagelse i de primære turismehavne, Stege, Vordingborg Nordhavn, Kalvehave, Stege og Bogø Havn (Bogø grundet cykelturisme), samt tilbud om deltagelse/orientering i de øvrige udvalg, hvor det er relevant foreningen bidrager. Vedtægterne ændres, så Møn- og Sydsjællands Turistforening kan deltage i alle havneudvalg.   
   Havnerådet bakker op om de to fremsendte forslag og vedtægterne.  
   Der var ikke yderligere bemærkninger til vedtægterne og de fremsendes til politisk behandling.*
3. **Frivillig dag / Havneteam**Havneteamet ønsker en dialog om ”frivillig dag” på de lokale havne. Under udarbejdelsen af strategiplanen er der flere gange nævnt fra sejlklubbernes forpersoner, at der er rigtig mange frivillige ude på havnene der ønsker at være med til at udvikle og forskønne havnene med frivillig arbejdskraft. Det vil havneteamet gerne bakke op om og facilitere.   
   *- Havneteamet vil gerne understøtte de frivillige, som ønsker at bidrage ind i løsning af opgaver på havnene, så vi i samarbejde kan forskønne havnene og hjælpes ad med nogle opgaver. På flere havne fungerer det allerede og mange opgaver løses i fællesskab og forskellige fællesskaber. Der vil være flere muligheder i 2024, end der har været i 2023.   
   Der var opbakning til frivillighedsdage. De faciliteres efter behov. Det afklares konkret med Havneudvalg og Havneteamet. Havneudvalgene indkalder til møder omkring frivillighedsdage, hvis dette ønskes.*
4. **Nyt fra medlemmerne**Medlemmerne af Havnerådet har mulighed for at give en kort status om nyt fra medlemmets bagland.
5. **Næste møde**   
   Forslag til næste møde i Havnerådet er:   
   17. januar 2024 kl. 17:00.   
   Mødeafholder aftales til mødet 10. oktober 2023.  
   -*Næste møde afholdes 8. februar 2023 på Kalvehave Havn.*
6. **Eventuelt**

11.10.23/ beny